Съгласно чл 26, ал.4 от Закона за нормативните актове, във връзка с чл.77 от АПК,законоустановения 30-дневен срок от публикуване на настоящото предложение на Интернет страницата на Община Карлово, се предоставя възможност на заинтересованите лица да направят своите предложения и становища по проекта за Наредба за изменение и допълнение на Наредбата за определянето и администрирането на местните такси и цени на услуги на територията на община Карлово на e-mail: obshtina@karlovo.bg или в Информационния център за обслужване на граждани, находящ се в гр.Карлово,ул.”Петко Събев”№1.

**МОТИВИ**

**КЪМ**

**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ И ЦЕНИ НА УСЛУГИ НА ТЕРИТОРИЯТА НА ОБЩИНА КАРЛОВО, РЕШЕНИЕ № 740, ВЗЕТО С ПРОТОКОЛ № 33 ОТ 24.02.2022 Г. НА ОБЩИНСКИ СЪВЕТ - КАРЛОВО ,**

Предложението за изменение и допълнение касае подзаконов нормативен акт по чл. 8 от Закона за нормативните актове /ЗНА/, поради което намират приложение правилата на посочения закон. В този смисъл, за да е налице законосъобразно протичане на тази процедура, следва да се изпълни разпореденото в чл. 18 а от ЗНА.

**1.    Причини за промените на настоящата редакция на Наредба за определянето и администрирането на местните такси и цени на услуги на територията на община Карлово:**

        Основните причини, които налагат приемането на изготвения Проект на Наредба за изменение и допълнение на Наредба за определянето и администрирането на местните такси и цени на услуги на територията на Община Карлово, са следните:

* 1. Икономическото състояние в държавата, високият процент на инфлация, ръстът на всички видове стоки и услуги не само у нас, но и в Европейсния съюз;
  2. Превеждане в съответствие на подзаконовата нормативна уредба с тази от по-висока степен;
  3. Постигане на ефективно, сигурно и лесно предоставяне на електронни административни услуги на гражданите и бизнеса, както и разрешаване на пречки при осъществяването на комплексно административно обслужване.
  4. Създаване на подзаконова нормативна уредба в областта на водовземането и водоползването на минерални води, както и определянето на справедлива такса за ползването им;
  5. Увеличаване себестойността на услугите.

Себестойността на една услуга е общия размер на разходите за производство или доставка на една услуга. В това число влизат преките (като материали и съставки) и косвените разходи (като разходи за заплати и използване на машини).

Преките разходи са разходите, които пряко са направени за предоставянето на точно определена услуга. Определянето на техния размер за предоставянето на определена услуга става чрез научнообосновани норми за разход на предмети на труда, на жив труд и чрез цените на съответните производствени фактори. Преките разходи пряко и непосредствено зависят от обема на предоставяните услуги, т.е. те са изцяло променливи разходи.

Непреки - това са разходи ,които към момента на възникване не могат направо или директно да се отнесат в себестойността на произведения продукт или услуга. Непреките разходи се включват в себестойността чрез разпределяне на определена база.

Към определяне размера на местната такса или цена на съответния вид услуга пряко отношение има инфлацията и индексите на потребителските цени. За месец януари 2024 год. по данни на НСИ месечната инфлация, измерена с индекса на потребителските цени (ИПЦ), е 0.5% спрямо предходния месец, а годишната инфлация за януари 2024 г. спрямо януари 2023 г. е 3.8%.

На следващо място, размерът на минималната работна заплата от месец януари 2024 год. е 933 лв., наблюдава се увеличение с 19,6% прямо стойността й към предходната година.

При калкулирането на необходимите разходи /преки и непреки/, които Община Карлово извършва за предоставянето на съответните услуги с необходимото количество и качество, се наблюдава повишение спрямо досегашните такси и цени на услуги.

**Такси по приложение 1**

|  |  |  |  |  |
| --- | --- | --- | --- | --- |
| № | Наименование на услугата | Преки  разходи | Непреки  разходи | Цена |
| 68. | Такса за ползване на тротоари, площади, ул. платна и др. терени за търговска дейност - І зона за 1 ден | 3,33 | 0,67 | 4,00 лв./  кв. м. |
| 69. | Такса за ползване на тротоари, площади, ул. платна и др. терени за търговска дейност - І зона на месец | 20,00 | 4,00 | 24,00 лв./  кв. м. |
| 70. | Такса за ползване на тротоари, площади, ул. платна и др. терени за търговска дейност-ІІ зона за 1 ден | 2,50 | 0,50 | 3,00 лв./  кв. м |
| 71. | Такса за ползване на тротоари, площади, ул. платна и др. терени за търговска дейност -ІІ зона на месец | 16,25 | 3,25 | 19,50 лв./  кв.м. |
| 72. | Такса за ползване на тротоари, площади, ул. платна и др. терени за търговска дейност - ІІІ зона на месец | 12,50 | 2,50 | 15,00 лв./  кв.м. |
| 73. | Такса за ползване на тротоари, площади, ул. платна и др. терени за търговска дейност -ІІІ зона за 1 ден | 1,67 | 0,33 | 2,00 лв./  кв. м |
| 74. | Такса за ползване на търг. площ прилежаща към ЗХР І зона за месец от 0 до 10 кв. м. | 12,50 | 2,50 | 15,00 лв. |
| 75. | Такса за ползване на търговска площ прилежаща към ЗХР І зона за месец  от 10 до 30 кв. м. | 87,50 | 17,50 | 105,00 лв. |
| 76. | Такса за ползване на търговска площ прилежаща към ЗХР І зона от 10 до 30 кв. м за всеки кв. м. над 10 кв. м. на месец | 3,75 | 0,75 | 4,50 лв. |
| 77. | Такса за ползване на търговска площ прилежаща към ЗХР І зона за месец над 30 кв. м | 187,50 | 37,50 | 225,00 лв. |
| 78. | Такса за ползване на търговска площ прилежаща към ЗХР І зона за месец над 30 кв. м за всеки кв. м. над 30 кв. м. на месец | 2,50 | 0,50 | 3,00 лв. |
| 79. | Такса за ползване на търговска площ прилежаща към ЗХР ІI зона за месец от 0 до 10 кв. м. | 7,50 | 1,50 | 9,00 лв. |
| 80. | Такса за ползване на търговска площ прилежаща към ЗХР ІI зона за месец от 10 до 30 кв. м. | 50,00 | 10,00 | 60,00 лв. |
| 81. | Такса за ползване на търговска площ прилежаща към ЗХР IІ зона за месец от 10 до 30 кв. м. за всеки кв. м. над 10 кв. м. на месец | 2,50 | 0,50 | 3,00 лв. |
| 82. | Такса за ползване на търговска площ прилежаща към ЗХР ІI зона за месец над 30 кв. м | 125,00 | 25,00 | 150,00 лв. |
| 83. | Такса за ползване на търговска площ прилежаща към ЗХР II зона над 30 кв. м. за всеки кв. м. над 30 кв. м. на месец | 1,25 | 0,25 | 1,50 лв. |
| 84. | Такса за ползване на търговска площ прилежаща към ЗХР ІII зона за месец от 0 до 10 м. кв. | 5,00 | 1,00 | 6,00 лв. |
| 85. | Такса за ползване на търговска площ прилежаща към ЗХР ІII зона за месец от 10 до 30 кв. м. | 37,50 | 7,50 | 45,00 лв. |
| 86. | Такса за ползване на търговска площ прилежаща към ЗХР ІII зона за м. от 10 до 30 кв. за всеки кв. м. над 10 кв. м. на месец | 2,50 | 0,50 | 3,00 лв. |
| 87. | Такса за ползване на търговска площ прилежаща към ЗХР ІII зона за месец над 30 кв. м | 75,00 | 15,00 | 90,00 лв. |
| 88. | Такса за ползване на търговска площ прилежаща към ЗХР ІII зона за месец над 30 кв. м за всеки кв. м. над 30 кв. м. на месец | 1,25 | 0,25 | 1,50 лв. |
| 89. | Такса за ползване на маса за един ден на зеленчуков пазар | 3,75 | 0,75 | 4,50 лв. |
| 90. | Такса за ползване на пазар от производители с цел търговия - кола впряг с добитък | 6,25 | 1,25 | 7,50 лв. |
| 91. | Такса за ползване на пазари от производители с цел търговия - с лек автомобил | 8,33 | 1,67 | 10,00 лв. |
| 92. | Такса за ползване на пазари от производители с цел  търговия - товарарен автомобил или ремарке | 12,50 | 2,50 | 15,00 лв. |
| 93. | Издаване на разрешително за ползване на места за продажба на стоки /панаири, събори/ | 3,75 | 0,75 | 4,50 лв./  кв. м. |
| 94. | Такса за ползване на места, върху които са организирани панорами, концерти, стрелбища, цирк и др. | 2,50 | 0,50 | 3,00 лв./ кв.м. |
| 95. | Регистрация на търговски обекти |  |  | безплатно |
| 96. | Издаване на други непосочени удостоверения | 2,50 | 0,50 | 3,00 лв. |
| 97. | Такса месечен абонамент за ползване на место от 3 до 6 кв. м на специализиран пазар | 12,50 | 2,50 | 15,00 лв. |
| 98. | Такса месечен абонамент за ползване на место над 6 кв. м на специализиран пазар | 18,75 | 3,75 | 22,50 лв. |
| 99. | Такса на 1 квадратен метър заемана площ на ден на специализиран пазар “Битак” | отпада |  |  |
| 100. | Такса за продажба на риба – на кв.м заемана площ на ден | 1,67 | 0,33 | 2,00 лв. |
| 101. | Такса за ползване на терени ПОС за паркоместа от 15 кв. м | 62,50 | 12,50 | 75,00 лв. |
| 102. | Уведомление за вписване на търговски обект в инф. рег. “Търговска дейност в стационарни и преместваеми обекти |  |  | безплатно |
| 103. | Уведомление за вписване на търговски обект в инф. регистър  “Търг. дейност в обекти за открито" |  |  | безплатно |
| 104. | Уведомление за вписване на търг. обект в инф. регистър „Търговска дейност в обекти с ненормирано работно време" |  |  | безплатно. |
| 105. | Такса за ползване на общински терени за преместваеми съоръжения 1-ва зона | 6,25 | 1,25 | 7,50 лв./  кв.м. |
| 106. | Такса за ползване на общински терени за преместваеми съоръжения 2-ра зона | 5,00 | 1,00 | 6,00 лв./  кв.м. |
| 107. | Такса за ползване на общински терени за преместваеми съоръжения 3-та зона | 3,75 | 0,75 | 4,50 лв./  кв.м. |
| 108. | Такса за вендинг автомати, машини за играчки и игрални машини на общински терен – без ползване на ел. енергия от Община Карлово | 25,00 | 5,00 | 30,00 лв. |
| 109. | Такса за вендинг автомати, машини за играчки и игрални машини на общински терен с ползване на ел.енергия от Община Карлово | 62,50 | 12,50 | 75,00 лв. |
| 110. | Такса за ползване на маса месечен абонамент на зеленчуков пазар | 50,00 | 10,00 | 60,00 лв. |
| 111. | Дневна такса за ползване на тегло-измервателни уреди на зеленчуков пазар | 2,50 | 0,50 | 3,00 лв. |
| 112. | Такса за заеман кв. метър на ден на зеленчуков пазар | 1,67 | 0,33 | 2,00 лв. |
| 113. | Такса за заеман кв. метър на зеленчуков пазар от терен до маса | 16,25 | 3,25 | 19,50 лв. |
| 114. | Такса месечен абонамент за ползване на место до 3 кв. м на специализиран пазар “ | 6,25 | 1,25 | 7,50 лв. |
| 115. | Такса за ползване на тротоари, площади, улични платна и други терени за търговска дейност на празници с национално и местно значение | 6,25 | 1,25 | 7,50 лв. |

**Такси по приложение 4**

|  |  |  |  |
| --- | --- | --- | --- |
| **Наименование на услугата** | **Преки разходи** | **Непреки разходи** | **Цена на услугата** |
| Отразяване на избор или промяна на режим на имуществени отношения между съпрузи | 8,00 лв. | 2,00 лв. | 10,00 лв. |

**Такси по приложение 6**

|  |  |  |  |
| --- | --- | --- | --- |
| **Наименование на услугата** | **Преки разходи** | **Непреки разходи** | **Цена на услугата** |
| Урнополагане | 16,00 | 4,00 лв | 20,00 лв. |

**Такси по приложение 7**

|  |  |  |  |
| --- | --- | --- | --- |
| **Наименование на услугата** | **Преки разходи** | **Непреки разходи** | **Цена на услугата** |
| Цени на входни билети за експозициите в Общински исторически музей - Карлово и Общински исторически музей - Клисура **и „Куршум джамия“** за възрастни | 4,00лв. | 1,00лв. | 5.00 лв. |
| Цени на входни билети за експозициите в Общински исторически музей - Карлово, Общински исторически музей - Клисура **и „Куршум джамия“** за ученици и студенти | 2,50лв. | 0,50лв. | 3.00 лв. |
| Цена на организирани групи учащи **и пенсионери** над 15 човека **за посещение на Исторически музей - Карлово и „Куршум джамия“** | 1,50лв. | 0,50лв. | 2,00лв. |
| Маршрутен билет за възрастни за Исторически музей - Карлово, „Мазакова къща“ и „Куршум джамия“ | 8,50лв. | 2,50лв. | 11.00лв. |
| Маршрутен билет за възрастни за Исторически музей - Карлово и „Куршум джамия“ | 7,00лв. | 2,00лв. | 9.00лв. |
| Маршрутен билет за пенсионери и учащи за Исторически музей - Карлово, „Мазакова къща“ и „Куршум джамия“ | 4,50лв. | 1,50лв. | 6.00лв. |
| Маршрутен билет за пенсионери и учащи за Исторически музей - Карлово и „Куршум джамия“ | 4,00лв. | 1,00лв. | 5.00лв. |
| Беседа за индивидуални туристи в „Куршум джамия“ | 4,50лв. | 1,50лв. | 6.00лв. |
| Беседа за група туристи в „Куршум джамия“ | 25,50лв. | 11,50лв. | 37.00лв. |
| Беседи за индивидуални туристи при закупен маршрутен билет включващ „Исторически музей“, „Мазакова къща“ и „Куршум джамия“ (на обект) | 4,00лв. | 1,00лв. | 5.00лв. |
| Беседи за група туристи при закупен маршрутен билет включващ „Исторически музей“, „Мазакова къща“ и „Куршум джамия“ (на обект) | 24,50лв. | 10,50лв. | 35.00лв. |
| Входен билет за възрастни за Патева къща с включена Старинна баня | 4,50лв. | 2,50лв. | 7.00лв. |
| Входен билет за пенсионери и учащи за Патева къща с включена Старинна баня | 3,00лв. | 1,00лв. | 4.00лв. |
| Маршрутен билет за възрастни за 4 къщи **или 3 къщи с включена „Куршум джамия“** | 9,50лв. | 5,50лв. | 15.00лв. |
| Маршрутен билет за възрастни за 2 къщи с включена „Куршум джамия“ | 8,50лв. | 3,50лв. | 12.00лв. |
| Маршрутен билет за учащи и пенсионери за 4 къщи или **3 къщи с включена „Куршум джамия“** | 7,00лв. | 2,00лв. | 9.00лв. |
| Маршрутен билет за пенсионери и учащи за 2 къщи с включена „Куршум джамия“ | 4,50лв. | 1,50лв. | 6.00лв. |
| Ретро студио към Патева къща – обличане, заснемане, обработка, отпечатване на снимка с размер 15/20см. | 10,50лв. | 9,50лв. | 20.00лв. |
| Обличане на ретро костюм за деца | 5,00лв. | 2,00лв. | 7.00лв. |
| Обличане на ретро костюм за деца | 7,50лв. | 2,50лв. | 10.00лв. |

**Такса по приложение 9**

С Решение № 66/22.02.2011 г. на Министъра на околната среда и водите, на Община Карлово е предоставено безвъзмездно за управление и стопанисване находище на минерална вода-изключителна държавна собственост - „Баня“, община Карлово, обл. Пловдив за срок от 25 години, Кметът на Община Карлово, управлява и стопанисва находището в съответствие с изискванията на Закона за водите и включително, като са вменени следните задължевия:

- Възлага допроучване на находището за преоценка експлоатационните ресурси и технически възможните дебити на съоръженията.

- Да определи зона за защита на находището и санитарно-охранителна зона около водовземните съоръжения и да предприема действия за издаване на балнеологична оценка за качеството на минералната вода.

- Да поддържа водовземните съоръжения –оборудването им за мониторинг включително и водното ниво, събирателната и разпределителните шахти и надземно оборудване в добро техническо състояние;

- Да поставя и поддържа трайна маркировка за идентификация на водовземните съоръжения;

- Да изгради Водомерни шахти, в които да е разположен общ водомер и/или устройство за измерване на напора на минералната вода;

- Провежда мониторинг на количеството и качеството на минералната вода.

За реализиране на всички дейности са необходими приблизителни средства в размер на:

- За проектиране и изграждане на санитарно-охранителна зона около водовзем-ните съоръжения – **87 105,00** лв.

- За издаване на 7 броя балнеологични оценки за качеството на минералната вода – **20 000,00** лв.

- За поддръжка на водовземните съоръжения – КЕИ „Централен каптаж” и Сондаж № 1 „Кокалче”, Сондаж „В”, Сондаж „Г”, Сондаж „Българска роза” , Сондаж „А” , за оборудването им за мониторинг и надземно оборудване, включите материали, консумативи, ел. енергия, горива и др. – **94 500,00** лв.

- За поставяне и поддържане трайна маркировка за идентификация на водовземните съоръжения и огради **- 8 400** лв.;

- За проектиране и изграждане на помпени станции, ел. захранване, реконструкция на захранващ минерален водопровод, включително поддръжка **189 525,00** лв.

- За проектиране и изграждане на общ резервоар на Сондаж „Българска роза“ , Сондаж А, КЕИ „Централен каптаж” **– 300 000,00** лв.

- За провеждане на мониторинг на количеството и качеството на минералната вода като четири пъти годишно се измерва дебита и напора (водното ниво) във водовзмените съоръжения вземат се и се анализират водни проби от седемте сондажа – ежегодно в периода август-септември за изследване на състава на минералната вода**– 30 000,00** лв.

- Разходи за възнаграждения и осигуровки – **15 000,00** лв.

- Разходи за ремонти, реконструкция и поддръжка на прилежащата инфраструктура – **157 500**,00лв.

Повишеният ръст на всички суровини през последните години доведе до увеличаване няколкократно на минималната работна заплата за страната. Това е от съществено значение за всички отрасли, тъй като тя е отправна точка, въз основа на която се изчисляват голяма част от цените на услуги и такси както на национално, така и на местно ниво.

Разходите във връзка с изпълнение нав връзка с изпълнение на задълженията по стопанисване на обектите, подробно описани по-горе възлизат в общ размер на близо **902 030,00** лв., която сума е непосилна за община Карлово, но от друга страна е от съществено значение за поддръжането на минералните извори, благодарение на които се развиват успешни бизнеси на територията на общината. Жителите на община Карлово, както и нейните посетители, ползват напълно свободно чешмите с минерална вода, това потребление не може да бъде сравнявано с частните интереси на бизнеса, поради което са налице достатъчно данни за необходимостта от вдигане на единичната такса за водоползване. Цените на предлаганите услуги в туристическия бранш също претърпяха ръст, като се генерират по-големи печалби. Съобразно принципът за съразмерност на разходите е обосновано минималното увеличение на таксите за водоползване.

Извън горното е необходимо да се вземе и предвид инфлацията за периода от 2017 г., когато е последното увеличение на тарифата до настоящия момент. Поддръжането на сондажите за минерална вода е свързано не само с разходи по стопанисването, но и с такива за труд и работна сила. Когато цените на труда и материалите се покачват е оправдано да се покачи и таксата за потреблението. Принципите, на които се основават предложените единични такси в проекта на Тарифа, не са свързани с административни услуги, предоставяни от администрацията, а са регламентирани в чл. 192, ал. 1 от Закона за водите, както следва: възстановяване на разходите за водните услуги, включително на тези за околната среда и за ресурса. Това е ключов момент при определяне размерите на таксите, тъй като следва да е спазен и баланса между интереса за ползване на минерална вода и финансиране на дейността на община Карлово за управление на природния ресурс. В ПЗР на ЗИД на Закона за водите, §133, ал. 15, т. 1 и 2 е указано, че „Средствата, събирани от таксите за водовземане… постъпват в приход на общинските бюджети… и се разходват за: а) опазване и ефективно използване на минералната вода; б) изпълнение на планираните в ПУРБ мерки за постигане и поддържане на добро количествено и химично състояние на водното тяло на територията на общината…“. Приемането на Тарифата цели да се регламентира таксата за минерална вода, от която ще се сформират приходи и финансова устойчивост на общината, които от своя страна ще позволят да се изпълнят възложените с т.2 на Заповед № РД-283/10.05.2001 г. на Министъра на околната среда и водите и Закона за водите ангажименти за общината, описани по-горе. Видно от разходните пера, посочени по горе, сумата необходиходима за реализирането на всички тези мероприятия е над **189 151,12 лева**.

Имайки предвид очаквания ръст на инфлацията, необходимия финансов ресурс за покриване на разходите по осъществяване на възложените с т.2 на Заповед № РД-283/10.05.2001 г. на Министъра на околната среда и водите и Закона за водите ангажименти, настоящото предложение за увеличение на таксата не е прекомерно. Както и в сега действащата Тарифа, се запазва изцяло подхода при определяне на такси съобразно температура на минералната и цели на водовземане. Прилагайки предложението за увеличение, таксите се определят както следва:

|  |  |  |  |
| --- | --- | --- | --- |
| № | Цел на използване на минералната вода | Размер на таксата - Е (лв./куб. м) | |
| t<30 °С | 30 °C ≤ t < 50 °С |
| 1 | Лечебни цели в специализирани болници за лечение и рехабилитация | 0,15 | 0,25 |
| 2 | Лечебни цели извън специализирани болници за лечение и рехабилитация | 0,25 | 0,45 |
| 3. | Всички други цели | 0,55 | 0,65 |
| 4. | Ползване с водоноски/цистерни от водоналивно съоръжение в помпена станция | 2,00 лв. | 3,00 лв. |

Размерът на таксите е определен съобразно принципа въведен с разпоредбата на с разпоредбата на чл.192 ал.1 от ЗВ заал.1 от ЗВ за възстановяване на разходите за водните услуги. . Така събраните ще позволят иницииране на необходимите процедури по изграждане на съоръженията и процедури по изграждане на съоръженията и изпълнение на изпълнение на ангажиментите на община Карлово.

**2.    Цели, които се поставят:**

Целта на приемане на настоящите промени е необходимостта от привеждане на Наредба за определянето и администрирането на местните такси и цени на услуги на територията на Община Карлово в съответствие с нормативени актове от по-висша степен, както и с новоприети такива, въвеждане на нови цени на услуги, продиктувани от изменение на действаща нормативна уредба. Постигане на принципа на справедливост при определяне на някои видове цени на услуги и оптимизиране на административния процес по предоставяне.

Целта е и повишаване на приходите, които допринасят за устойчивото развитие на туризма на територията на Община Карлово, както и подобряване на туристическата инфраструктура и развитие на съществуващите туристически атракции и създаване на нови такива.Също така повишване на приходите от такси за ползването на общинската собственост, които от своя страна ще бъдат вложени в поддържането, възстановяването и опазването на използваната собственост.

Целта за нормативно закрепване на такса за ползване на минерални води е продължение на държавната политика за насърчаване на по-доброто усвояване на природния ресурс и предоставената на органите на местно самоуправление възможност самостоятелно да определят визията на развитие на този сектор. Цели се внасяне на промени в цялостен аспект и постигне яснота и оптимално формулиране на правните норми, които да спомогнат за по-добра комуникация между гражданите и общинската администрация във връзка с уреждане на тези обществени отношенията. От друга страна дори и минималното увеличаване на таксите ще доведе до постъпване на повече средства в бюджета на Община Карлово за стопанисване на минералните извори, от които се осъществява водоползване.

**3.  Финансови и други средства, необходими за прилагане на проекта на Наредбата:**

 Не са необходими допълнителни финансови средства във връзка с изменение и допълнение на Наредбата.

**4.   Очаквани резултати от прилагането, включително финансови, ако има такива:**

Прецизиране на нормативната уредба с местно значение със закон от по-висока степен, с които се възлагат задължения за извършване на дадени услуги и определяне на съответната цена или такса за тях. Постигане на баланс между направените разходи от Община Карлово по предоставянето на услугата и възстановяване на направените разходи.

Резултатите, които се очакват от тази промяна са свързани с надграждане на съществиващите атракции, създаване на нови такива, предлагане на качествени услуги и развитие на устойчив туризъм, създаващ възможности за повишаване на ползите за местното население и града, както и повишаване на финансовите ползи от развитието на туризма в Община Карлово.

**5.** **Анализ за съответствие с правото на Европейския съюз:**

Предлаганият Проект за изменение и допълнение на Наредба за определянето и администрирането на местните такси и цени на услуги на територията на oбщина Карлово е изготвен в съответствие с нормативните актове от по-висока степен, както и с актовете на европейското законодателство, в това число - в съответствие с разпоредбите на Европейската харта за местното самоуправление и директивите на Европейската общност, свързани с тази материя.